ddrg/super_eurlex huggingface dataset:
2. LIBERA CIRCULAŢIE A PERSOANELOR

Tratatul de instituire a Comunităţii Europene;

31968 L 0360: Directiva 68/360/CEE a Consiliului din 15 octombrie 1968 privind desfiinţarea restricţiilor de circulaţie şi şedere în cadrul Comunităţii pentru lucrătorii din statele membre şi familiile acestora (JO L 257, 19.10.1968, p. 13), modificată ultima dată de:

- 11994 N: Actul privind condiţiile de aderare şi adaptările tratatelor – Aderarea Republicii Austria, Republicii Finlanda şi Regatului Suediei (JO C 241, 29.8.1994, p. 21);

31968 R 1612: Regulamentul (CEE) nr. 1612/68 al Consiliului din 15 octombrie 1968 privind libera circulaţie a lucrătorilor în cadrul Comunităţii (JO L 257, 19.10.1968, p. 2), modificat ultima dată de:

- 31992 R 2434: Regulamentul (CEE) nr. 2434/92 al Consiliului din 27.7.1992 (JO L 245, 26.8.1992, p. 1).

1. Articolul 39 din Tratatul CE se aplică integral, cu privire la libera circulaţie a lucrătorilor în Malta, numai sub rezerva dispoziţiilor tranzitorii stabilite în alineatele (2) – (4).

2. Malta poate aplica procedurile stabilite în paragrafele de mai jos până la sfârşitul perioadei de şapte ani care urmează datei aderării.

În cazul în care Malta suferă sau prevede apariţia unor perturbări ale pieţei forţei de muncă susceptibile să constituie o ameninţare serioasă la adresa nivelului de trai sau gradului de ocupare a forţei de muncă într-o anumită regiune sau profesie, Malta informează imediat Comisia şi celelalte state membre şi le furnizează toate detaliile pertinente în acest sens. Pe baza acestor informaţii, Malta poate solicita Comisiei să declare suspendarea totală sau parţială a aplicării articolelor 1 - 6 din Regulamentul (CEE) nr. 1612/68, pentru a garanta revenirea la normal a situaţiei în regiunea sau profesia în cauză. Comisia decide cu privire la această suspendare şi la durata şi domeniul de aplicare a acesteia în termen de cel mult două săptămâni de la primirea solicitării şi notifică această decizie Consiliului. În termen de două săptămâni de la data deciziei Comisiei, oricare stat membru poate să ceară Consiliului să anuleze sau să modifice decizia respectivă. Consiliului hotărăşte cu majoritate calificată cu privire la această solicitare în termen de două săptămâni.

În situaţii urgente şi excepţionale, Malta poate suspenda aplicarea articolelor 1 - 6 din Regulamentul (CEE) nr. 1612/68, după care transmite Comisiei o notificare motivată.

3. Pentru a putea fi informată la timp cu privire la orice situaţie care ar putea necesita adoptarea de măsuri în conformitate cu alineatul (2) de mai sus, în perioada de şapte ani de la data aderării, Malta îşi poate păstra sistemul de permise de lucru şi pentru resortisanţii altor state membre pentru care se aplică articolele 1 - 6 din Regulamentul (CEE) nr. 1612/68, însă emite asemenea permise în mod automat.

4. În măsura în care anumite dispoziţii din Directiva 68/360/CEE nu pot fi disociate de cele din Regulamentul (CEE) nr. 1612/68 a căror aplicare este suspendată conform alineatului (2) Malta poate deroga de la aceste dispoziţii în măsura necesară aplicării alineatului (2).

--------------------------------------------------
Actul final - II.Declaraţii - A.Declaraţiile comune ale actualelor state membre - 4.Declaraţia comună privind dezvoltarea rurală: Bulgaria şi România



Jurnalul Oficial L 157 , 21/06/2005 p. 0391 - 0391



4. Declaraţia comună privind dezvoltarea rurală: Bulgaria şi România Cu privire la creditele de angajament pentru dezvoltare rurală acordate prin FEOGA, secţiunea Garantare pentru Bulgaria şi România pe o perioadă de trei ani între 2007‐2009, prevăzută la articolul 33 alineatul (2) din Protocolul de aderare şi la articolul 34 alineatul (2) din Actul de aderare, Uniunea menţionează că sunt preconizate următoarele alocări de fonduri: (milioane EUR, preţuri din 2004) | | 2007 | 2008 | 2009 | 2007-2009 | Bulgaria | 183 | 244 | 306 | 733 | România | 577 | 770 | 961 | 2308 | Total | 760 | 1014 | 1267 | 3041 | Fondurile alocate pentru dezvoltarea rurală a Bulgariei şi a României după perioada de trei ani 2007‐2009 vor avea la bază aplicarea normelor în vigoare sau a normelor care decurg din orice reformă a politicii care are loc între timp. --------------------------------------------------
Actul final - II.Declaraţii - A.Declaraţiile comune ale actualelor state membre - 2.Declaraţia comună privind leguminoasele pentru boabe: Bulgaria



Jurnalul Oficial L 157 , 21/06/2005 p. 0391 - 0391



2. Declaraţia comună privind leguminoasele pentru boabe: Bulgaria Cu privire la leguminoasele pentru boabe, pentru calcularea plafonului naţional al Bulgariei în anexa VIIIA la Regulamentul (CE) nr. 1782/2003 din 29 septembrie 2003 (JO L 270, 21.10.2003, p. 1) a fost luată în considerare o suprafaţă de 18047 ha. --------------------------------------------------
Actul final - II.Declaraţii - B.Declaraţia comună a actualelor state membre şi a Comisiei - 5.Declaraţia comună privind pregătirile Bulgariei şi ale României pentru aderare



Jurnalul Oficial L 157 , 21/06/2005 p. 0392 - 0392



5. Declaraţia comună privind pregătirile Bulgariei şi ale României pentru aderare Uniunea Europeană va continua să urmărească îndeaproape pregătirile şi realizările Bulgariei şi României, inclusiv punerea efectivă în aplicare a angajamentelor asumate în toate domeniile acquis-ului. Uniunea Europeană reaminteşte Concluziile Preşedinţiei adoptate de Consiliul European din 16- 17 decembrie 2004, în special cele cuprinse la punctele 8 şi 12, subliniind că, în cazul României, se va acorda o atenţie deosebită pregătirii în domeniul justiţiei şi afacerilor interne, al concurenţei şi al mediului şi că, în cazul Bulgariei, se va acorda o atenţie deosebită pregătirii în domeniul justiţiei şi afacerilor interne. Comisia va continua să prezinte rapoarte anuale privind progresele înregistrate de Bulgaria şi România în vederea aderării, însoţite de recomandări, dacă este cazul. Uniunea Europeană reaminteşte că în clauzele de salvgardare sunt prevăzute măsuri privind soluţionarea unor probleme grave care pot apărea înainte de aderare sau în termen de trei ani de la aderare, după caz. --------------------------------------------------
Actul final - II.Declaraţii - A.Declaraţiile comune ale actualelor state membre - 3.Declaraţia comună privind libera circulaţie a lucrătorilor: România



Jurnalul Oficial L 157 , 21/06/2005 p. 0391 - 0391



3. Declaraţia comună privind libera circulaţie a lucrătorilor: România Uniunea Europeană evidenţiază puternicele elemente de diversitate şi flexibilitate în regimul liberei circulaţii a lucrătorilor. Statele membre urmăresc să acorde un acces sporit pe piaţa forţei de muncă resortisanţilor români în conformitate cu dreptul intern, pentru a accelera apropierea acquis-ului. În consecinţă, şansele de angajare în Uniunea Europeană a resortisanţilor români ar trebui să sporească semnificativ după aderarea României. De asemenea, statele membre UE vor valorifica la maxim regimul propus pentru a se trece cât mai repede la aplicarea deplină a acquis-ului în domeniul liberei circulaţii a lucrătorilor. --------------------------------------------------
Articolul 10

(1) Alineatul (2) al articolului 205 din Tratatul CE şi alineatul (2) al articolului 118 din Tratatul CEEA se înlocuiesc cu următorul text:

"(2) În cazul în care Consiliul trebuie să hotărască cu majoritate calificată, voturile membrilor săi se ponderează după cum urmează:

Belgia | 12 |

Bulgaria | 10 |

Republica Cehă | 12 |

Danemarca | 7 |

Germania | 29 |

Estonia | 4 |

Grecia | 12 |

Spania | 27 |

Franţa | 29 |

Irlanda | 7 |

Italia | 29 |

Cipru | 4 |

Letonia | 4 |

Lituania | 7 |

Luxemburg | 4 |

Ungaria | 12 |

Malta | 3 |

Ţările de Jos | 13 |

Austria | 10 |

Polonia | 27 |

Portugalia | 12 |

România | 14 |

Slovenia | 4 |

Slovacia | 7 |

Finlanda | 7 |

Suedia | 10 |

Regatul Unit | 29 |

Pentru adoptarea actelor Consiliului sunt necesare cel puţin 255 de voturi favorabile exprimate de majoritatea membrilor în cazul în care prezentul tratat impune adoptarea acestora la propunerea Comisiei.

În celelalte cazuri, pentru adoptarea actelor Consiliului sunt necesare cel puţin 255 de voturi favorabile exprimate de cel puţin două treimi din membri."

(2) La articolul 23 alineatul (2) din Tratatul UE, al treilea paragraf se înlocuieşte cu următorul text:

"Voturile membrilor Consiliului se ponderează în conformitate cu articolul 205 alineatul (2) din Tratatul de instituire a Comunităţii Europene. Pentru adoptarea deciziilor sunt necesare cel puţin 255 de voturi favorabile exprimate de cel puţin două treimi din membri. În cazul în care decizia trebuie adoptată de Consiliu cu majoritate calificată, un membru al Consiliului poate solicita să se verifice dacă statele membre care constituie majoritatea calificată reprezintă cel puţin 62% din populaţia totală a Uniunii. În cazul în care se constată că această condiţie nu este îndeplinită, decizia respectivă nu se adoptă."

(3) Alineatul (3) al articolului 34 din Tratatul UE se înlocuieşte cu următorul text:

"(3) În cazul în care Consiliul trebuie să hotărască cu majoritate calificată, voturile membrilor săi se ponderează astfel cum este prevăzut la articolul 205 alineatul (2) din Tratatul de instituire a Comunităţii Europene şi, pentru a fi adoptate, actele Consiliului necesită cel puţin 255 de voturi favorabile exprimate de cel puţin două treimi din membri. În cazul în care decizia trebuie adoptată de Consiliu cu majoritate calificată, un membru al Consiliului poate solicita să se verifice dacă statele membre care constituie majoritatea calificată reprezintă cel puţin 62% din populaţia totală a Uniunii. În cazul în care se constată că această condiţie nu este îndeplinită, decizia respectivă nu se adoptă."

--------------------------------------------------
12005SA020

Act privind condiţiile de aderare a Republicii Bulgaria şi a României şi adaptările tratatelor pe care se întemeiază Uniunea Europeană - PARTEA A TREIA: DISPOZIŢII PERMANENTE - TITLUL I:ADAPTĂRI ALE ACTELOR ADOPTATE DE INSTITUŢII - Articolul 20



Jurnalul Oficial L 157 , 21/06/2005 p. 0210 - 0210
Articolul 34

(1) Suplimentar în raport cu regulamentele privind dezvoltarea rurală în vigoare la data aderării, dispoziţiile prevăzute de secţiunile I-III din anexa VIII se aplică Bulgariei şi României pentru perioada 2007-2009, iar dispoziţiile financiare speciale prevăzute de secţiunea IV din anexa VIII se aplică Bulgariei şi României pe parcursul perioadei de programare 2007-2013.

(2) Fără a aduce atingere viitoarelor decizii de politici publice, creditele de angajament pentru dezvoltarea rurală din cadrul FEOGA Secţiunea Garantare pentru Bulgaria şi România în cursul perioadei de trei ani 2007-2009 se ridică la suma de 3041 MEUR (în preţuri la nivelul anului 2004).

(3) În cazul în care este necesar, normele pentru punerea în aplicare a dispoziţiilor anexei VIII se adoptă în conformitate cu procedura prevăzută la articolul 50 alineatul (2) din Regulamentul (CE) nr. 1260/1999.

(4) Consiliul, hotărând cu majoritate calificată la propunerea Comisiei, după consultarea Parlamentului European, efectuează orice adaptări ale dispoziţiilor anexei VIII în cazurile necesare, în vederea asigurării coerenţei cu regulamentele privind dezvoltarea rurală.

--------------------------------------------------
12005SA057

Act privind condiţiile de aderare a Republicii Bulgaria şi a României şi adaptările tratatelor pe care se întemeiază Uniunea Europeană - PARTEA A CINCEA: DISPOZIŢII PRIVIND PUNEREA ÎN APLICARE A PREZENTULUI ACT - TITLUL II:APLICABILITATEA ACTELOR INSTITUŢIILOR - Articolul 57



Jurnalul Oficial L 157 , 21/06/2005 p. 0219 - 0219
12005SA013

Act privind condiţiile de aderare a Republicii Bulgaria şi a României şi adaptările tratatelor pe care se întemeiază Uniunea Europeană - PARTEA A DOUA: ADAPTĂRI ALE TRATATELOR - TITLUL I:DISPOZIŢII INSTITUŢIONALE - Articolul 13



Jurnalul Oficial L 157 , 21/06/2005 p. 0208 - 0208
Act privind condiţiile de aderare a Republicii Bulgaria şi a României şi adaptările tratatelor pe care se întemeiază Uniunea Europeană - PARTEA A PATRA: DISPOZIŢII TEMPORARE - TITLUL IV:ALTE DISPOZIŢII - Articolul 42



Jurnalul Oficial L 157 , 21/06/2005 p. 0217 - 0217



Articolul 42 În cazul în care sunt necesare măsuri tranzitorii pentru a sprijini tranziţia de la regimul în vigoare în Bulgaria şi în România la cel decurgând din aplicarea normelor Uniunii în materie veterinară, fitosanitară şi a siguranţei alimentelor, asemenea măsuri se adoptă de către Comisie în conformitate cu procedura corespunzătoare prevăzută în legislaţia aplicabilă. Aceste măsuri se adoptă în termen de trei ani de la data aderării, iar aplicarea lor este limitată la acest termen. --------------------------------------------------
Protocolul privind condiţiile şi aranjamentele referitoare la admiterea Republicii Bulgaria şi a României în Uniunea Europeană - PARTEA A PATRA: DISPOZIŢII TEMPORARE - TITLUL IV:ALTE DISPOZIŢII - Articolul 40



Jurnalul Oficial L 157 , 21/06/2005 p. 0042 - 0042



Articolul 40 Pentru a nu afecta buna funcţionare a pieţei interne, punerea în aplicare a normelor de drept intern ale Bulgariei şi României în cursul perioadelor de tranziţie prevăzute în anexele VI şi VII nu poate conduce la efectuarea de controale la frontiere între statele membre. --------------------------------------------------
3. LIBERA CIRCULAŢIE A CAPITALURILOR

Tratatul de instituire a unei Constituţii pentru Europa.

(1) Fără a aduce atingere obligaţiilor prevăzute de Tratatul de instituire a unei Constituţii pentru Europa, România poate menţine în vigoare, timp de cinci ani de la data aderării, restricţiile stabilite de legislaţia sa, existente la momentul semnării tratatului de aderare, cu privire la dobândirea proprietăţii asupra terenurilor pentru reşedinţe secundare de către resortisanţii statelor membre sau ai statelor care sunt parte la Acordul privind Spaţiul Economic European (ASEE), nerezidenţi în România, precum şi de către societăţile constituite în conformitate cu legislaţia altui stat membru sau a unui stat membru al ASEE şi care nu sunt stabilite, şi nici nu au o sucursală sau reprezentanţă pe teritoriul României.

Resortisanţilor statelor membre şi resortisanţilor statelor care sunt parte la Acordul privind Spaţiul Economic European cu drept legal de rezidenţă în România nu li se aplică dispoziţiile paragrafului precedent sau orice alte norme sau proceduri, altele decât cele care se aplică resortisanţilor români.

(2) Fără a aduce atingere obligaţiilor prevăzute de Tratatul de instituire a unei Constituţii pentru Europa, România poate menţine în vigoare, timp de şapte ani de la data aderării, restricţiile stabilite de legislaţia sa, existente la momentul semnării tratatului de aderare, privind dobândirea proprietăţii asupra terenurilor agricole, pădurilor şi terenurilor forestiere de către resortisanţii statelor membre sau ai statelor care sunt parte la Acordul privind Spaţiul Economic European, precum şi de către societăţi constituite în conformitate cu legislaţia altui stat membru sau a unui stat parte a ASEE şi care nu sunt nici stabilite, nici înregistrate în România. În nici un caz, un resortisant al unui stat membru nu poate fi tratat mai puţin favorabil în ceea ce priveşte dobândirea de teren agricol, păduri sau teren forestier decât la data semnării Tratatului de aderare sau nu poate fi tratat în mod mai restrictiv decât un resortisant al unei ţări terţe.

Fermierii care desfăşoară activităţi independente care sunt resortisanţi ai unui alt stat membru şi care doresc să se stabilească şi să aibă reşedinţa în România nu li se aplică dispoziţiile paragrafului precedent sau orice alte proceduri, în afara celor care se aplică resortisanţilor români.

O revizuire de ansamblu a acestor măsuri tranzitorii va avea loc în cel de-al treilea an de la data aderării. În acest scop, Comisia transmite un raport Consiliului. Consiliul, hotărând în unanimitate la propunerea Comisiei, poate decide scurtarea sau încetarea perioadei de tranziţie menţionată la primul paragraf.

--------------------------------------------------
Protocolul privind condiţiile şi aranjamentele referitoare la admiterea Republicii Bulgaria şi a României în Uniunea Europeană - Anexa III:Lista menţionată la articolul 16 din protocol: adaptări ale actelor adoptate de instituţii - 1.Dreptul societăţilor comerciale - Drepturile de proprietate industrială - I.Marca de comerţ comunitară



Jurnalul Oficial L 157 , 21/06/2005 p. 0056 - 0056



I. MARCA DE COMERŢ COMUNITARĂ 31994 R 0040: Regulamentul (CE) nr. 40/94 al Consiliului din 20 decembrie 1993 privind marca de comerţ comunitară (JO L 11, 14.1.1994, p. 1), modificat prin: - 31994 R 3288: Regulamentul (CE) nr. 3288/94 al Consiliului din 22.12.1994 (JO L 349, 31.12.1994, p. 83); - 32003 R 0807: Regulamentul (CE) nr. 807/2003 al Consiliului din 14.4.2003 (JO L 122, 16.5.2003, p. 36); - 12003 T: Actul privind condiţiile de aderare şi adaptările tratatelor — Aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia şi a Republicii Slovace (JO L 236, 23.9.2003, p. 33); - 32003 R 1653: Regulamentul (CE) nr. 1653/2003 al Consiliului din 18.6.2003 (JO L 245, 29.9.2003, p. 36); - 32003 R 1992: Regulamentul (CE) nr. 1992/2003 al Consiliului din 27.10.2003 (JO L 296, 14.11.2003, p. 1); - 32004 R 0422: Regulamentul (CE) nr. 422/2004 al Consiliului din 19.2.2004 (JO L 70, 9.3.2004, p. 1). La articolul 159a, alineatul (1) se înlocuieşte cu următorul text: "(1) De la data aderării Bulgariei, a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a României, a Sloveniei şi a Slovaciei (denumite în continuare "noi state membre"), o marcă de comerţ comunitară înregistrată sau solicitată în conformitate cu prezentul regulament înaintea respectivelor date de aderare se extinde la teritoriul acestor state membre pentru a avea acelaşi efect în întreaga Comunitate.". --------------------------------------------------
Actul final - II.Declaraţii - D.Declaraţia Republicii Bulgaria - 7.Declaraţia Republicii Bulgaria privind utilizarea alfabetului chirilic în cadrul Uniunii Europene



Jurnalul Oficial L 157 , 21/06/2005 p. 0392 - 0392



7. Declaraţia Republicii Bulgaria privind utilizarea alfabetului chirilic în cadrul Uniunii Europene Prin recunoaşterea limbii bulgare ca limbă autentică a tratatelor, precum şi ca o limbă oficială şi de lucru a instituţiilor Uniunii Europene, alfabetul chirilic va deveni unul dintre cele trei alfabete oficiale utilizate în Uniunea Europeană. Această parte semnificativă a patrimoniului cultural al Europei reprezintă o contribuţie specială a Bulgariei la diversitatea lingvistică şi culturală a Uniunii. --------------------------------------------------
Articolul 30

(1) Având în vedere că Bulgaria a închis definitiv în vederea dezafectării ulterioare — în conformitate cu angajamentele asumate — Unitatea 1 şi Unitatea 2 de la Centrala Nucleară Kozlodui, înainte de anul 2003, aceasta se angajează să închidă definitiv Unitatea 3 şi Unitatea 4 de la această centrală în anul 2006 şi să le dezafecteze ulterior.

(2) În perioada 2007-2009, Comunitatea acordă Bulgariei asistenţă financiară pentru susţinerea eforturilor sale de dezafectare şi pentru compensarea efectelor închiderii şi dezafectării unităţilor 1-4 ale Centralei Nucleare Kozlodui.

Asistenţa urmează să acopere, printre altele: măsuri de susţinere a dezafectării unităţilor 1-4 ale Centralei Nucleare Kozlodui; măsuri pentru îmbunătăţirea mediului în concordanţă cu acquis-ul; măsuri pentru modernizarea sectoarelor de producţie, transport şi distribuţie a energiei convenţionale din Bulgaria; măsuri pentru îmbunătăţirea eficienţei energetice, îmbunătăţirea utilizării surselor regenerabile de energie şi pentru creşterea gradului de siguranţă în alimentarea cu energie.

Pentru perioada 2007-2009, asistenţa se ridică la 210 MEUR (preţuri la nivelul anului 2004) constând în credite de angajament care urmează să fie angajate în tranşe anuale egale în valoare de 70 MEUR (preţuri la nivelul anului 2004).

Asistenţa, sau părţi ale acesteia, poate fi mobilizată sub formă de contribuţie a Comunităţii la Fondul internaţional de sprijin pentru dezafectarea Centralei Kozlodui, administrat de Banca Europeană pentru Reconstrucţie şi Dezvoltare.

(3) Comisia poate adopta norme pentru punerea în aplicare a asistenţei prevăzute la alineatul (2). Normele sunt adoptate în conformitate cu Decizia Consiliului 1999/468/CE din 28 iunie 1999 de stabilire a procedurilor pentru exercitarea competenţelor de execuţie delegate Comisiei [16]. În acest scop, Comisia este sprijinită de un comitet. Articolele 4 şi 7 din Decizia 1999/468/CE sunt aplicabile. Termenul prevăzut la articolul 4 alineatul (3) din Decizia 1999/468/CE este de şase săptămâni. Comitetul îşi adoptă regulamentul de procedură.

[16] JO L 184, 17.7.1999, p. 23.

--------------------------------------------------
Articolul 26

1. Bulgaria şi România plătesc următoarele sume către Fondul de Cercetare pentru Cărbune şi Oţel prevăzut în Decizia 2002/234/CECO a reprezentanţilor guvernelor statelor membre, întruniţi în cadrul Consiliului, din 27 februarie 2002 privind implicaţiile financiare ale expirării Tratatului CECO şi Fondul de Cercetare pentru Cărbune şi Oţel [6]:

(MEUR în preţuri curente) |

Bulgaria | 11,95 |

România | 29,88. |

2. Contribuţiile la Fondul de Cercetare pentru Cărbune şi Oţel se efectuează în patru tranşe începând din anul 2009 şi se

plătesc după cum urmează, în fiecare caz în prima zi lucrătoare a primei luni a fiecărui an:

2009: 15 %

2010: 20 %

2011: 30 %

2012: 35 %

[6] JO L 79, 22.3.2002, p. 42.

--------------------------------------------------
Articolul 37

În cazul în care Bulgaria sau România nu şi-a îndeplinit angajamentele asumate în contextul negocierilor de aderare, determinând o perturbare semnificativă a bunei funcţionări a pieţei interne, inclusiv orice angajamente asumate în cadrul politicilor sectoriale care privesc activităţi economice cu efecte transfrontaliere, ori pericolul iminent al unei atari perturbări, Comisia poate să adopte, până la împlinirea unui termen de cel mult trei ani de la data aderării, la cererea motivată a unui stat membru sau din proprie iniţiativă, regulamentele sau deciziile europene prin care sunt stabilite măsurile corespunzătoare.

Măsurile sunt proporţionale şi se acordă prioritate acelora dintre ele care perturbă cel mai puţin funcţionarea pieţei interne şi, după caz, aplicării mecanismelor sectoriale de salvgardare în vigoare. Asemenea măsuri de salvgardare nu pot fi utilizate ca mijloace arbitrare de discriminare sau de restrângere disimulată a comerţului dintre statele membre. Clauza de salvgardare poate fi invocată chiar şi înainte de aderare în temeiul concluziilor urmăririi îndeplinirii angajamentelor asumate în negocieri, iar măsurile adoptate intră în vigoare la data aderării, cu excepţia cazului în care acestea prevăd o dată ulterioară. Măsurile nu pot fi menţinute mai mult decât este strict necesar şi, în orice caz, sunt revocate la data la care angajamentul corespunzător este îndeplinit. Măsurile pot fi totuşi aplicate dincolo de termenul prevăzut la alineatul de mai sus atât timp cât angajamentele corespunzătoare nu au fost îndeplinite. Ca răspuns la progresele realizate de noul stat membru în cauză în îndeplinirea angajamentelor sale, Comisia poate adapta în mod corespunzător măsurile luate. Comisia informează Consiliul cu suficient timp înaintea revocării regulamentelor şi deciziilor europene prin care sunt stabilite măsurile de salvgardare şi ţine seama întocmai de orice observaţii formulate în acest sens de către Consiliu.

--------------------------------------------------